సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
జియోకు దీటుగా.. ఎయిర్‌టెల్ కొత్త ప్లాన్..!
సంచలన టెలికామ్ దిగ్గజం రిలయెన్స్ జియోకు దీటుగా ఎయిర్‌టెల్ మరోసారి స్పందించింది. ప్రీపెయిడ్ వినియోగదారులకు కొత్త రూ.299 ప్లాన్‌ను తాజాగా ప్రవేశపెట్టింది.
Samayam Telugu | Updated:
Jun 2, 2018, 06:55PM IST
సంచలన టెలికామ్ దిగ్గజం రిలయెన్స్ జియోకు దీటుగా ఎయిర్‌టెల్ మరోసారి స్పందించింది. ప్రీపెయిడ్ వినియోగదారులకు కొత్త రూ.299 ప్లాన్‌ను తాజాగా ప్రవేశపెట్టింది. ప్రధానంగా ఫీచర్ ఫోన్ వినియోగదారులను దృష్టిలో ఉంచుకుని 45 రోజుల కాలపరిమితితో ఈ ప్లాన్‌ను తీసుకొచ్చింది. దీనిద్వారా అన్‌లిమిటెడ్ కాల్స్, రోజుకు 100 ఎస్‌ఎంఎస్‌లను అందిస్తోంది. అయితే ఈ ప్లాన్‌ ద్వారా వినియోగదాలకు ఎలాంటి డేటా లభించదు.
జియో ఇప్పటికే 28 రోజుల కాలపరిమితితో రూ.299 ప్లాన్‌ను అందిస్తున్న సంగతి తెలిసిందే. ఈ ప్లాన్‌లో రోజుకు 3 జీబీ డేటాతోపాటు, అన్‌లిమిటెడ్ కాల్స్‌, రోజుకు 100 ఎస్‌ఎంఎస్‌లను అందిస్తోంది. జియో తన వినియోగదారులకు 'హాలిడే హంగామా' పేరుతో రూ.399 రిచార్జ్ ప్లాన్‌పై రూ.100 డిస్కౌంట్ ఆఫర్‌ను కూడా ప్రవేశపెట్టింది. జూన్ 15 వరకు మాత్రమే ఈ డిస్కౌంట్ ఆఫర్ అందుబాటులో ఉండనుంది.